stanford-oval/wikipedia huggingface dataset:
Nasima Razmyar
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivu
.aspx Nasima Razmyar Suomen kansanedustajat. Eduskunta.
Nasima Razmyarin blogi Uusi Suomi. • Vanhempi blogi Ilta­lehti. Arkistoitu 30.4.2019.
| n k Sosiaalidemokraattien kansanedustajat 2015–2019 |
| --- | --- |
Eduskuntaryhmä (34):  Eloranta  Feldt-Ranta  Filatov  Gustafsson  Guzenina  Haatainen  Harakka  Heinäluoma  Huovinen (2015–2018)3  Ihalainen  Kantola  Kari  Kiljunen  Kiuru  Kymäläinen  Lindtman  Marin  Myller  Mäkinen (2018–)3  Mäkisalo-Ropponen  Nurminen  Ojala-Niemelä  Paatero  Razmyar (2015–2017)2  Rinne  Räsänen  Salonen  Skinnari  Taavitsainen  Taimela  Tolppanen (2016–)1  Torsti (2017–)2  Tuomioja  Tuppurainen  Urpilainen  Viitanen  Wallin 
1 Maria Tolppanen erosi perussuomalaisista kesäkuussa 2016 ja liittyi sosialidemokraattiseen eduskuntaryhmään. 2 Nasima Razmyar siirtyi Helsingin apulaispormestariksi kesäkuussa 2017, ja hänen tilalleen eduskuntaan nousi Pilvi Torsti.  3 Susanna Huovinen siirtyi Keski-Suomen ensi- ja turvakodin toi­min­nan­joh­ta­jak­si kesäkuussa 2018, ja hänen tilalleen eduskuntaan nousi Riitta Mäkinen.
| n k Sosiaalidemokraattien kansanedustajat 2023–2027 |
| --- | --- |
Eduskuntaryhmä (43):  Asell  Berg  Eloranta  Eskelinen  Filatov  Gebhard  Guzenina (2023–2024)  Haatainen  Hamari (2023–)1  Harakka  Heinäluoma  Hiltunen  Kari  Kiljunen  Kiuru  Kokko  Koskinen  Kumpula-Natri (2024–)  Kvarnström  Kymäläinen  Lindén  Lindtman  Lyly  Malm  Marin (2023)1  Marttila  Merinen  Mikkonen  Mäkinen  Mäkynen  Nikkanen  Nurminen  Ojala-Niemelä  Peltonen  Perholehto  Rantanen  Razmyar  Räsänen  Skinnari  Suhonen  Tuppurainen  Viitala  Viitanen  Väätäinen  Werning 
1 Sanna Marin nimitettiin syyskuussa 2023 Tony Blair Instituten strategiseksi neuvonantajaksi, jolloin hänen tilalleen eduskuntaan nousi Lotta Hamari.
| n k Helsingin vaalipiirin kansanedustajat 2023–2027 |
| --- | --- |
Kansanedustajat (23):  Alametsä (2024–)  Biaudet  Castrén (2024–)  Diarra  Gebhard  Haatainen  Haavisto  Halla-aho  Harakka  Harjanne  Heinäluoma  Honkasalo  Kaleva  Kivelä  Koskela  Koulumies  Lindberg  Ohisalo (2023–2024)  Rantanen  Razmyar  Rydman  Salla (2023–2024)  Sarkomaa  Valtonen  Zyskowicz 
| --- | --- |
Auktoriteettitunnisteet: Henkilöt :  Eduskunta 
Nasima Razmyar Helsingissä vuonna 2011.
Catuksen lähde

Catuksen lähde (lat. Cati fons) oli lähde antiikin Rooman kaupungissa Italiassa. Se sijaitsi Quirinalis-kukkulan länsirinteessä lähellä Porta Salutarista, ja sai nimensä jostakusta Catuksesta. Lähteen katsotaan olevan sama, joka sijaitsee Palazzo San Felicen sisäpihalla lähellä Quirinalen palatsia, ja tunnetaan nimellä Acqua di San Felice. Catuksen lähteestä sai alkunsa Petronia-puro (Petronia amnis).
Esko Leimu

Leimu 1990-luvulla. Kuva: Jukka Kuusisto.
Esko Leimu (3. tammikuuta 1943 Tampere – 12. lokakuuta 2005 Tampere) oli suomalainen televisio-ohjaaja.
Leimu teki pitkän uran asia- ja viihdeohjelmien sekä televisiosarjojen ohjaajana Yle TV2 -kanavalla. Hän aloitti kanavan palveluksessa jo 1960-luvulla. Erityisesti hänet muistetaan yhteistyöstä Neil Hardwickin ja Jussi Tuomisen kanssa. Hän vastasi muun muassa heidän kirjoittamansa Tankki täyteen -sarjan (1978–1980) sekä Kielipuolipotilas-elokuvan (1978) ohjauksesta. Muita ohjauksia ovat muun muassa minisarja Luonnonmukainen rakastaja (1992) ja visailusarja Thilia Thalia (1998–2005).
Aiheesta muualla

Esko Leimun muistokirjoitus Helsingin Sanomissa[vanhentunut linkki]
Esko Leimu Elonetissä.
Esko Leimu Internet Movie Databasessa. (englanniksi)
| --- | --- |
Auktoriteettitunnisteet: Henkilöt :  Ritva  Elonet
Hiihdon Suomen-mestaruuskilpailut 1962

Hiihdon Suomen-mestaruuskilpailut järjestettiin vuonna 1962 2.–4. helmikuuta Lappeenrannassa Huhtiniemen maastossa ennen Zakopanen maailmanmestaruushiihtoja. Naisten viestikilpailu käytiin jälleen parin vuoden tauon jälkeen seurajoukkueiden välisenä. Tasvallan presidentti Urho Kekkonen seurasi lauantain viestejä ja sunnuntain mäkikilpailua.
Tulokset > Miehet > 15 kilometriä

| Sija | Kilpailija | Seura | Aika |
| --- | --- | --- | --- |
| 1 | Väinö Huhtala | Jämsänkosken Ilves | 53.26 |
| 2 | Kalevi Laurila | Tampereen Poliisi-Urheilijat | 53.46 |
| 3 | Kalevi Oikarainen | Kuusamon Erä-Veikot | 53.57 |
| 4 | Arto Tiainen | Mikkelin Hiihtäjät | 54.13 |
| 5 | Paavo Issakainen | Leppävirran Viri | 54.18 |
| 6 | Hannu Tolsa | Virolahden Sampo | 54.21 |
Perjantaina 2. helmikuuta kisattiin Lappeenrannassa SM-kisojen miesten 15 kilometriä. Kisa oli samana päivänä 30 km:n kisan kanssa. Väliajat saatiin 6,6 km:n kohdalla. Edellisten SM-kisojen mestari Väinö Huhtala johti kisaa takanaan Tampereen Laurila viisi sekuntia jäljessä, Mikkelin Tiainen 10 sekuntia ja Kuusamon Oikarainen 13 sekuntia jäljessä. Maalissa Huhtalan todettiin uusineen mestaruutensa 20 sekunnilla ennen Laurilaa, josta Oikarainen jäi 11 sekuntia. Leppävirran Paavo Issakainen nosti itsensä 5:ksi hyvällä loppukirillä.
Tulokset > Miehet > 30 kilometriä

| Sija | Kilpailija | Seura | Aika |
| --- | --- | --- | --- |
| 1 | Kalevi Hämäläinen | Juvan Urheilijat | 1.48.17 |
| 2 | Veikko Hakulinen | Jämsänkosken Ilves | 1.49.21 |
| 3 | Raimo Hämäläinen | Juvan Urheilijat | 1.50.17 |
| 4 | Lauri Bergqvist | Inkeroisten Terho | 1.50.31 |
| 5 | Veikko Räsänen | Leppävirran Viri | 1.51.54 |
| 6 | Reino Söyring | Sonkajärven Pahka | 1.52.23 |
Perjantaina 2. helmikuuta kisattiin Lappeenrannassa SM-kisojen miesten 15 kilometriä. Matka hiihdettiin samana päivänä ennen 15 km:n hiihtoa. Kilpailun alkaessa pakkasta oli 11 astetta, joka lauhtui hieman kilpailun kestäessä. Pääkilpailu käytiin juvalaisten Hämäläisten serkusten Kalevin ja Raimon sekä Veikko Hakulisen kesken. Kalevi Hämäläinen otti johdon heti alusta ja puolimatkassa johto toisena olleeseen Hakuliseen oli jo 45 sekuntia, josta Raimo Hämäläinen oli jäänyt 15 sekuntia. Inkeroisten Lauri Bergqvist oli tässä vaiheessa tasoissa Raimo Hämäläisen kanssa. Maaliin tultaessa järjestys oli pysynyt ennallaan. Erot vain kasvoivat eli Kalevi Hämäläinen otti mestaruuden yli minuutin erolla Hakuliseen, josta Raimo Hämäläinen oli jäänyt lähes minuutin. Bergqvist puolestaan joutui viimeiselä kympillä antamaan periksi Raimo Hämäläiselle. Muista Sonkajärven Reino Söyring ohitti lopussa Simpeleen Urheilijain Pentti Pelkosen, joka jäi 7:ksi.
Tulokset > Miehet > 50 kilometriä

| Sija | Kilpailija | Seura | Aika |
| --- | --- | --- | --- |
| 1 | Arto Tiainen | Mikkelin Hiihtäjät | 3.21.54 |
| 2 | Niilo Väisänen | Suonenjoen Vasama | 3.25.04 |
| 3 | Veikko Hakulinen | Jämsänkosken Ilves | 3.27.25 |
| 4 | Pentti Pelkonen | Simpeleen Urheilijat | 3.27.26 |
| 5 | Oscar Back | IF Femman | 3.29.31 |
| 6 | Veikko Räsänen | Maaningan Tarmo | 3.29.34 |
Sunnuntaina 4. helmikuuta kisattiin Lappeenrannassa SM-kisojen miesten 50 kilometriä. Kilpailu käytiin nollaa lähellä olevassa lämpötilassa. Ilmoittautuneita oli 100, joista lähtöviivalle tuli 48 hiihtäjää. Niistä edelleen 26 keskeytti, ja maaliin hiihti 22 miestä. Kilpailu käytiin kahtena 25 km:n lenkkinä. Kisan alussa kärkeä piti Kuusamon Erä-Veikkojen Kalevi Oikarainen, joka kuitenkin keskeytti vajaan 20 km:n kohdalla. Muita keskeyttäneitä olivat mm. Hannu Tolsa, Väinö Karkia, Lauri Bergqvist, Kalevi ja Raimo Hämäläinen. Kisan puolimatkassa oli mukana 33 hiihtäjää. Kärjessä oli Suonenjoen Niilo Väisänen 11 sekuntia ennen Simpeleen Pelkosta, josta 25 sekuntia jääneenä oli Maaningan Räsänen. Seuraavalla väliaika-asemalla 39 km:n kohdalla Mikkelin Tiainen oli noussut puolimatkan 4:ltä sijalta kärkeen ennen Väisästä, joka oli Tiaisesta jäljessä minuutin. Simpeleen Pelkonen oli hiihtänyt Väisäsen kanssa lähes samaa vauhtia ollen jäljessä 15 sekuntia. Seuraavina olivat Maaningan Räsänen, Femmanin Back ja Jämsänkosken Veikko Hakulinen. Maaliin tultaessa Tiaisen ero vain kasvoi ja oli toiseksi tulleeseen Väisäseen yli kolme minuuttia. SM-pronssille nousi kovalla loppuvedolla Hakulinen, joka voitti lopulta sekunnilla Simpeleen Pelkosen.
Tulokset > Miehet > 3 × 10 kilometriä, viesti

| Sija | Joukkue | Kilpailijat | Aika |
| --- | --- | --- | --- |
| 1 | Mikkelin Hiihtäjät | Veini Puttonen   Heimo Himanen   Arto Tiainen | 1.52.33 |
| 2 | Jämsänkosken Ilves | Jorma Kortelainen   Eino Huhtala   Väinö Huhtala | 1.54.06 |
| 3 | Sonkajärven Pahka | Kauko Juntunen   Eljas Koistinen   Reino Söyring | 1.54.36 |
Miesten viesti käytiin lauantaina 3. helmikuuta 38 joukkueen voimin. Ladun varrella oli kisaa seuraamassa noin 10 000 katselijaa. Tasavallan presidentti Urho Kekkonen oli myös mukana seuraamassa kisoja. Viestin lähtö tapahtui Saimaan jäältä Suvisenselältä. Ensimmäiseltä osuudelta vaihtoon tulivat kärjessä Mikkelin Veini Puttonen ja Kannonkosken Kihon Pekka Liimatainen. Toisen osuuden suuri nimi oli Jämsänkosken Eino Huhtala, joka nosti joukkueensa toiseksi 50 sekuntia kärjessä olleen Mikkelin Himasen jäljessä. Mikkeli menikin ylivoimaiseen voittoon Arto Tiaisen viestittämänä ja Suomen mestariksi Jämsänkosken seuratessa ankkurinaan Eino Huhtala. Sonkajärvi piti paikkansa ja toi seuralleen SM-pronssia. Kuusamon Erä-Veikkojen ankkuri Kalevi Oikarainen nosti seuransa viimeisellä osuudella 9:ltä sijalta 4:ksi. Kangaslammin Kisailijoiden ankkuri Pentti Pesonen hiihti parhaimman ankkurien osuusajan nostaen seuransa 10:ltä sijalta 5:ksi. Kuudenneksi tuli Savitaipaleen Urheilijat.
Tulokset > Naiset > 5 kilometriä

| Sija | Kilpailija | Seura | Aika |
| --- | --- | --- | --- |
| 1 | Siiri Rantanen | Lahden Hihtoseura | 20.14 |
| 2 | Mirja Lehtonen | Uuraisten Urheilijat | 20.44 |
| 3 | Eeva Ruoppa | Miehikkälän Vilkas | 21.02 |
| 4 | Toini Pöysti | Noormarkun Nopsa | 21.06 |
| 5 | Senja Pusula | Laitasaaren Veto | 21.12 |
| 6 | Irmeli Nieminen | Sysmän Sisu | 21.19 |
Sunnuntaina 4. helmikuuta kisattiin Lappeenrannassa SM-kisojen naisten 5 kilometriä. Lahden Hiihtoseuran "Äitee"-Rantanen oli ylivoimainen voittaen puolen minuutin erolla nuoreen Uuraisten Lehtoseen. SM-pronssista oli tiukempi kisa, joka päättyi Miehikkälän Ruopan hyväksi.
Tulokset > Naiset > 10 kilometriä

| Sija | Kilpailija | Seura | Aika |
| --- | --- | --- | --- |
| 1 | Mirja Lehtonen | Uuraisten Urheilijat | 37.52 |
| 2 | Siiri Rantanen | Lahden Hiihtoseura | 38.41 |
| 3 | Eeva Ruoppa | Miehikkälän Vilkas | 39.31 |
| 4 | Toini Pöysti | Noormarkun Nopsa | 39.32 |
| 5 | Irmeli Nieminen | Sysmän Sisu | 39.36 |
| 6 | Maija Puustinen | Puijon Hiihtoseura | 39.39 |
Perjantaina 2. helmikuuta kisattiin Lappeenrannassa SM-kisojen naisten 10 kilometriä. Uuraisten Mirja Lehtonen oli ottanut 6 km:n väliajoissa johdon ennen Lahden Siiri Rantasta, joka oli jäänyt 14 sekuntia. Maalissa Lehtonan ja Rantanen pitivät selvästi kaksi ensimmäistä sijaa, mutta SM-pronssista tuli tiukka kisa, sillä kolmannen ja kuudennen ero oli vain kahdeksan sekuntia. SM-pronssin vei Miehikkälän Eeva Ruoppa sekunnilla ennen Noormarkun Toini Pöystiä ja viidellä sekunnilla ennen Sysmän Irmeli Niemistä.
Tulokset > Naiset > 3 × 5 kilometriä, viesti

| Sija | Joukkue | Kilpailijat | Aika |
| --- | --- | --- | --- |
| 1 | Lahden Hiihtoseura | Eila Lappi   Saara Saarinen   Meeri Hussa | 1.08.25 |
| 2 | Leppävirran Viri | Tuula Karttunen   Leena Jäppinen   Mirjam Kauhanen | 1.12.54 |
| 3 | Polvijärven Urheilijat | Marja Kinnunen   Terttu Kokko   Sinikka Viding | 1.14.28 |
Naisten viesti käytiin lauantaina 3. helmikuuta 8 joukkueen voimin. Kisa oli puhdas Lahden Hiihtoseuran triumfi eli jokaisella osudella lahtelainen viestinviejä oli nopein. Lopussa ero toiseksi tulleeseen Leppävirran Viriin oli peräti 4,5 minuuttia.
Mäkihyppy

| Sija | Kilpailija | Seura | Pisteet | Hyppyjen pituudet |
| --- | --- | --- | --- | --- |
| 1 | Eino Kirjonen | Lahden Hiihtoseura | 225,9 | 62,0 - 66,5 - 64,0 |
| 2 | Hemmo Silvennoinen | Helsingin Toverit | 219,9 | 64,5 - 64,0 - 63,0 |
| 3 | Antero Immonen | Lahden Hiihtoseura | 217,3 | 62,0 - 65,5 - 62,0 |
| 4 | Pekka Tirkkonen | Puijon Hiihtoseura | 214,5 | 61,0 - 65,5 - 62,5 |
| 5 | Timo Kivelä | Lahden Hiihtoseura | 213,9 | 62,5 - 66,5 - 63,0 |
| 6 | Juhani Kärkinen | Lahden Hiihtoseura | 213,6 | 60,0 - 66,5 - 60,5 |
Mäkihyppykisa suoritettiin sunnuntaina 4. helmikuuta Lapeenrannassa Huhtiniemen mäessä. Paikalla oli lähes 25 000 katselijaa; joukossa Tasavallan presidentti Urho Kekkonen. Lahden Eino Kirjonen voitti varmoilla hypyillään; etenkin toinen, mäkiennätystä sivunnut 66,5 m nosti hänet selvään johtoon. Kuopiolaislähtöinen Silvennoinen hyppäsi tasaisen pitkiä hyppyjä ja otti SM-hopean. Lahden Antero Immosen 65,5 m ja tasaiset 62 m nostivat hänet SM-pronssille. Lahden Veikko Kankkonen oli poissa pelistä kaaduttuaan kaksi kolmesta hypystään.
Yhdistetty

| Sija | Kilpailija | Seura | Pisteet | Hiihto ja mäenlasku |
| --- | --- | --- | --- | --- |
| 1 | Pertti Tiitta | Lahden Hiihtoseura | 440,42 | 222,92 + 217,5 |
| 2 | Esko Jussila | Lahden Hiihtoseura | 427,08 | 215,33 + 211,75 |
| 3 | Pekka Ristola | Sotkamon Jymy | 426,58 | 229,08 + 197,5 |
| 4 | Pentti Riikonen | Jämsänkosken Ilves | 412,42 | 219,92 + 192,5 |
| 5 | Paavo Korhonen | Joutsenon Kullervo | 412,15 | 220,25 + 191,9 |
| 6 | Kauko Pusenius | Lahden Hiihtoseura | 408,98 | 235,98 + 173,0 |
Yhdistetyn kisa aloitettiin perjantaina 2. helmikuuta 15 km:n hiihto-osuudella, jossa Vuoksenniskan Urheilijoiden Tapani Kontula otti johdon Seuraavat kolme olivat Sulkavan Urheilijat-41:n Keijo Kasanen, Lahden Pusenius ja Padasjoen Yrityksen Raimo Suppula. Seuraavana päivänä 3. helmikuuta käytiin mäkiosuus, jossa Lahden Pertti Tiitta nousi hyvällä mäkisuorituksellaan hiihdon 7:ltä sijalta Suomen mestariksi. Tiitan seurakaveri Esko Jussila nousi SM-hopealle hiihdon 13:lta sijalta. Sotkamon Pekka Ristola nousi hiihdon 5:ltä sijalta SM-pronssille. Kokenut Joutsenon Paavo Korhonen nousi hiihto-osuuden 9:ltä sijalta mäen jälkeen 5:ksi. Hiihto-osuuden voittaja Vuoksenniskan Kontula sijoittui lopputuloksissa 7:ksi.
Hiihdon Suomen-mestaruuskilpailut 1963

Hiihdon Suomen-mestaruuskilpailut järjestettiin vuonna 1963 Paimiossa 15.–17. helmikuuta. Ennakkoon ilmoittautuneita urheilijoita oli 536, joka oli suurin urheilijoiden osanottajaluku SM-kisoissa.
Tulokset > Miehet > 15 kilometriä

| Sija | Kilpailija | Seura | Aika |
| --- | --- | --- | --- |
| 1 | Jorma Kortelainen | Jämsänkosken Ilves | 48.22 |
| 2 | Lauri Bergqvist | Inkeroisten Terho | 48.26 |
| 3 | Eero Mäntyranta | Pellon Ponsi | 48.54 |
| 4 | Väinö Huhtala | Jämsänkosken Ilves | 48.58 |
| 5 | Veini Puttonen | Mikkelin Hiihtäjät | 49.12 |
| 6 | Eino Huhtala | Jämsänkosken Ilves | 49.14 |
Perjantaina 15. helmikuuta kisattiin Paimiossa SM-kisojen miesten 15 kilometriä. Kisapaikalla oli kahdeksan asteen pakkanen lähtötilanteessa. Puolimatkassa kärjessä oli Jämsänkosken Kortelainen 10 sekunilla ennen Pellon Mäntyrantaa, josta 10 sekuntia jääneenä olivat Jämsäsnkosken Väinö Huhtala ja Mikkelin Puttonen. Maalissa Jämsänkosken Jorma Kortelainen piti johtonsa, mutta Inkeroisten Lauri Bergqvist nousi toiseksi häviten neljällä sekunnilla Kortelaiselle. Eero Mäntyranta jäi lähes puoli minuuttia Bergqvististä.
Tulokset > Miehet > 30 kilometriä

| Sija | Kilpailija | Seura | Aika |
| --- | --- | --- | --- |
| 1 | Arto Tiainen | Mikkelin Hiihtäjät | 1.38.08,2 |
| 2 | Kalevi Oikarainen | Kuusamon Erä-Veikot | 1.40.39,5 |
| 3 | Kalevi Hämäläinen | Juvan Urheilijat | 1.40.52,0 |
| 4 | Paavo Issakainen | Leppävirran Viri | 1.41.14,9 |
| 5 | Toimi Alatalo | Lappeenrannan Hiihtäjät | 1.41.37,5 |
| 6 | Kalle Mäkinen | Tampereen Poliisi-Urheilijat | 1.42.12,9 |
Perjantaina 15. helmikuuta kisattiin Paimiossa SM-kisojen miesten 30 kilometriä. Lähtöhetkellä pakkasta oli 13 astetta. Kisa hiihdettiin samana päivänä kuin 15 km:n kisa, mutta iltapäivällä 15 km:n jälkeen. Matkaan lähti 35 miestä 42 ilmoittautuneesta. Puolimatkassa kisaa johti Mikkelin Arto Tiainen yli minuutin erolla Tampereen Kalle Mäkistä, Kuusamon Oikaraista, Leppävirran Issakaista ja Juvan Kalevi Hämäläistä. Tiaisen 15 km:n väliaika oli peräti 49 sekuntia nopeampi kuin aiemmin 15 km:n mestaruuden voittaneen Kortelaisen aika samalla ladulla muutamaa tuntia aiemmin hiihdettynä. Tiaisen voittomarginaali 30 km:n kisassa oli lähes 2,5 minuutia toiseksi tulleeseen Oikaraiseen.
Tulokset > Miehet > 50 kilometriä

| Sija | Kilpailija | Seura | Aika |
| --- | --- | --- | --- |
| 1 | Arto Tiainen | Mikkelin Hiihtäjät | 3.00.44,7 |
| 2 | Eero Mäntyranta | Pellon Ponsi | 3.01.06,0 |
| 3 | Lauri Bergqvist | Inkeroisten Terho | 3.01.33,1 |
| 4 | Raimo Hämäläinen | Juvan Urheilijat | 3.01.36,6 |
| 5 | Heikki Lehtonen | Jämsänkosken Ilves | 3.02.53,4 |
| 6 | Väinö Huhtala | Jämsänkosken Ilves | 3.03.12,0 |
Sunnuntaina 17. helmikuuta kisattiin Paimiossa SM-kisojen miesten 50 kilometriä. Lähtöhetkellä pakkasta oli yhdeksän astetta. Katsojia kisoja seuraamassa oli yli 6 000 Katsojaa. Ensimmäisen 15 km:n lenkin jälkeen kärjessä olivat parina lähteneet Pellon Eero Mäntyranta ja Inkeroisten Lauri Bergqvist ja heistä puoli minuuttia jäljessä Mikkelin Arto Tiainen, Kuusamon Kalevi Oikarainen ja Juvan Kalevi Hämäläinen. Puolessa matkassa parivaljakko Mäntyranta-Bergqvist piti edelleen johtoa, mutta Kalevi Hämäläinen oli noussut kolmanneksi ennen Tiaista ja Oikaraista. Kisan edetessä 30 km:iin Kalevi Hämäläinen oli ottanut johtopaikan ja samaan aikaan Juvan toinen mies Raimo Hämäläinen oli liimautunut minuuttia edellään lähteneen Tiaisen kantaan nostaen sijoitustaan. Kisassa tapahtui 40-45 km:n kohdalla merkittäviä muutoksia, kun Tiainen nousi kärkeen ja Raimo Hämäläinen oli noussut 4:ksi kaksikon Mäntyranta-Berqvist jäljessä. Maalissa Tiaisen todettiin voittaneen kisan 21 sekunnilla ennen Mäntyrantaa, josta pari Berqvist jäi lopussa 25 sekuntia. Lopussa Raimo Hämäläinen jätti mestari-Tiaista lähes 10 sekuntia, joka tarkoitti vain vajaan neljän sekunnin häviötä Bergqvistille. Muilla pistesijoilla eli 5. ja 6. olivat Jämsänkosken miehet Heikki Lehtonen ja Väinö Huhtala. Kisaa välissä johtanut Kalevi Hämäläinen putosi viimeisellä kympillä täysin sijoituksen ollessa lopulta 17. lähes seitsemän minuuttia Tiaiselle hävinneenä.
Tulokset > Miehet > 3 × 10 kilometriä, viesti

| Sija | Joukkue | Kilpailijat | Aika |
| --- | --- | --- | --- |
| 1 | Jämsänkosken Ilves I | Väinö Huhtala   Veikko Hakulinen   Jorma Kortelainen | 1.48.52,4 |
| 2 | Mikkelin Hiihtäjät | Veini Puttonen   Heimo Himanen   Arto Tiainen | 1.50.13,9 |
| 3 | Juvan Urheilijat | Raimo Hämäläinen   Tenho Himanen   Kalevi Hämäläinen | 1.50.28,5 |
Miesten viesti käytiin lauantaina 16. helmikuuta 38 joukkueen voimin. Ensimmäiseltä osuudelta kärjessä saapui Jämsänkosken Väinö Huhtala 17 sekuntia ennen Juvan Raimo Hämäläistä, josta Inkeroisten Terhon Unto Sorjonen oli jäänyt 25 sekuntia. Toisella osuudella Jämsänkoski jatkoi kärjessä yli minuutin ennen Juvaa. Kuusamon Erä-Veikkojen Osmo Karjalainen nosti seuransa 12. sijalta 3:ksi. Ankkuriosuus oli selvää Jämsänkosken Ilveksen voittaessa kisan. SM-hopealle nousi Mikkelin Hiihtäjät, jonka ankkuri Arto Tiainen nosti seuransa 5:ltä sijalta toiseksi. Juva säilytti SM-pronssinsa tässä tilanteessa, vaikka Kuusamon ankkuri Kalevi Oikrainen jäikin maalissa vain muutaman sekunnin Juvasta. Kuusamon Erä-Veikot otti siis 4. sijan ennen Inkeroisten Terhoa ja  Tampereen Poliisi-Urheilijoita.
Tulokset > Naiset > 5 kilometriä

| Sija | Kilpailija | Seura | Aika |
| --- | --- | --- | --- |
| 1 | Mirja Lehtonen | Uuraisten Urheilijat | 19.40,9 |
| 2 | Eeva Ruoppa | Miehikkälän Vilkas | 20.00,5 |
| 3 | Maija Puustinen | Puijon Hiihtoseura | 20.12,4 |
| 4 | Senja Pusula | Laitasaaren Veto | 20.17,1 |
| 5 | Irmeli Nieminen | Sysmän Sisu | 20.22,9 |
| 6 | Saara Saarinen | Lahden Hiihtoseura | 20.40,1 |
Sunnuntaina 17. helmikuuta kisattiin Paimiossa SM-kisojen naisten 5 kilometriä. Uuraisten Mirja Lehtosesta tuli kisojen kaksoismestari, sillä hän otti reilun 20 sekunnin voiton Miehikkälän Eeva Ruopasta, joka oli antanut pari päivää aiemmin tiukemman vastuksen 10 kilometrillä. Puijon Maija Puustinen uusi myös SM-pronssin, jonka hän saavutti jo 10 km:llä.
Tulokset > Naiset > 10 kilometriä

| Sija | Kilpailija | Seura | Aika |
| --- | --- | --- | --- |
| 1 | Mirja Lehtonen | Uuraisten Urheilijat | 39.04,0 |
| 2 | Eeva Ruoppa | Miehikkälän Vilkas | 39.07,0 |
| 3 | Maija Puustinen | Puijon Hiihtoseura | 39.28,4 |
| 4 | Irmeli Nieminen | Sysmän Sisu | 39.30,7 |
| 5 | Senja Pusula | Laitasaaren Veto | 40.04,0 |
| 6 | Kaija Järvinen | Inkeroisten Terho | 40.08,4 |
Perjantaina 15. helmikuuta kisattiin Paimiossa SM-kisojen naisten 10 kilometriä. Uuraisten Mirja Lehtonen oli puolimatkassa yhdeksän sekunnin johto ennen Miehikkälän Eeva Ruoppaa, josta kolme sekuntia jääneenä oli Puijon Maija Puustinen. Maalissa Ruoppa ei aivan tavoittanut Lehtosta, vaan jäi vielä kolme sekuntia Puustisen jäädessä SM-pronssille yli 20 sekuntia Ruopasta. Puustisen pronssi oli vaarassa, kun Sysmän Sisun Irmeli Nieminen jäi lopussa vain kaksi sekuntia Puustisesta.
Tulokset > Naiset > 3 × 5 kilometriä, viesti

| Sija | Joukkue | Kilpailijat | Aika |
| --- | --- | --- | --- |
| 1 | Leppävirran Viri | Tuula Karttunen   Leena Jäppinen   Mirjam Kauhanen | 1.07.56,0 |
| 2 | Lahden Hiihtoseura I | Eila Lappi   Saara Saarinen   Meeri Hussa | 1.08.08,6 |
| 3 | Pertunmaan Ponnistajat | Sirkka Laitinen   Siiri Rantanen   Irma Peltola | 1.08.11,7 |
Naisten viesti käytiin lauantaina 16. helmikuuta 10 joukkueen voimin. Ennakkosuosikkina pidettiin Leppävirran Viriä ja Lahden Hiihtoseuraa. Ensimmäiseltä osuudelta kärjessä saapui Leppävirran Marja Kosunen, josta Lahti ja Heinäveden Hyrske olivat jääneet muutaman sekunnin. Toisella osuudella Lahden Saarinen vei seuransa johtoon. Ankkuriosuudella kisa kolmen kärkiseuran kesken oli tiukka, joka ratkesi Leppävirran voittoon ennen Lahtea ja Pertunmaata. Seuraaville sijoille, 4-6, sijoittuivat Lappeenrannan Hiihtäjät, Heinäveden Hyrske ja Hankasalmen Hanka.
Mäkihyppy

| Sija | Kilpailija | Seura | Pisteet | Hyppyjen pituudet |
| --- | --- | --- | --- | --- |
| 1 | Ensio Hyytiä | Ounasvaaran Hiihtoseura | 218,4 | 59,0 - 59,0 |
| 2 | Veikko Kankkonen | Lahden Hiihtoseura | 216,0 | 59,5 - 57,5 |
| 3 | Niilo Halonen | Lahden Hiihtoseura | 215,5 | 58,0 - 59,0 |
| 4 | Pekka Remes | Lahden Hiihtoseura | 214,5 | 59,5 - 57,0 |
| 5 | Paavo Lukkariniemi | Ounasvaaran Hiihtoseura | 212,1 | 61,0 - 55,0 |
| 6 | Eino Kirjonen | Lahden Hiihtoseura | 207,7 | 57,5 - 57,5 |
Mäenlasku suoritettiin sunnuntaina 17. helmikuuta Paimion Varasvuoren mäestä. Katselijoita sunnuintai-iltapäivänä oli ennätysmäiset 11 000. Kisassa murtui pitkä Lahden Hiihtoseuran voittoputki, kun Ounasvaaran Hiihtoseuran Ensio Hyytiä tasaisilla hypyillä voitti niukasti nimekkäät lahtelaiset Veikko Kankkosen ja Niilo Halosen. Ensimmäisen kierroksen jälkeen Ounasvaaran Paavo Lukkariniemi otti mäkiennätyksellä johdon, mutta epäonnistui toisessa hypyssään.